ສະພາບການ ໃນນະຄອນຫລວງອິຣ່ານ ປາກົດວ່າເຄັ່ງຕຶງ ແຕ່ສງົບງຽບ
ຂ່າວອື່ນໆອີກຕື່ມ: ໂອບາມາກ່າວວ່າ ອິຣ່ານານຕ້ອງຢຸດການ ເຄື່ອນໄຫວທີ່ຮຸນແຮງຕໍປະຊາຊົນຂອງຕົນ; ລົດບັນທຸກລະເບີດ ສັງຫານປະຊາຊົນ72 ຄົນໃນອິຣັກ; ທະຫານ
ສະພາບການໃນນະຄອນຫລວງຂອງອິຣ່ານປາກົດວ່າເຄັ່ງຕຶງ ແຕ່ສງົບງຽບໃນວັນອາທິດມື້ນີ້ ແລະບໍ່ມີລາຍງານຂ່າວກ່ຽວກັບການປະທ້ວງ ຂນາດໃຫຍ່ໃດໆ ຫລັງຈາກໄດ້ມີການປະທ້ວງມາເປັນເວລາ 1 ສັບປະ ດາ ທີ່ບາງຄັ້ງໄດ້ກາຍເປັນຄວາມຮຸນແຮງ ເພື່ອຕໍ່ຕ້ານໄຊຊະນະໃນ ການເລືອກຕັ້ງອີກເທື່ອໃໝ່ ຂອງປະທານາທິບໍດີມັກມຸດອາມາດີເນຈາດ ຊຶ່ງເປັນບັນຫາຂັດແຍ່ງກັນນັ້ນ ແຕ່ໂທລະພາບແຫ່ງຣັດຂອງອິຣ່ານລາຍງານໃຫ້ຮູ້ໃນວັນອາທິດມື້ນີ້ວ່າ ປະຊາຊົນ 13 ຄົນເສັຍຊີວິດ ໃນການປະທະກັນກັບຕຳຫລວດໃນລະ ຫວ່າງການປະທ້ວງໃນວັນເສົາວານນີ້ ແລະໂບດແຫ່ງນຶ່ງກໍໄດ້ຖືກໄຟໄໝ້ໃນລະຫວ່າງການປະທ້ວງນັ້ນ ຕາມທ້ອງຖນົນສາຍຕ່າງໆໃນກຸງເຕ່ຣ່ານໃນວັນເສົາວານນີ້ ປະຊາຊົນອິຣ່ານຫລາຍພັນຄົນໄດ້ປະທະກັບຕຳຫລວດ ໃນການທ້າທາຍຕໍ່ຄຳເຕືອນຂອງຜູ້ນຳສູງສຸດຂອງອິຣ່ານ ໃຫ້ຢຸດການເດີນຂະບວນປະທ້ວງກ່ຽວກັບການເລືອກຕັ້ງທ່ີວັນທີ 12 ເດືອນນີ້ ທ່ີເປັນບັນຫາຂັດແຍ່ງກັນນັ້ນ ພວກທ່ີເຫັນເຫດການໃນນະຄອນຫລວງອິຣ່ານ ກ່າວວ່າ ຕຳຫລວດປາບຈະລາຈົນໄດ້ໃຊ້ໄມ້ຕະບອງແລະປືນສີດນ້ຳຂັບໄລ່ພວກສນັບສນຸນ ທ່ານMir Hossein Mousavi ຜູ້ສມັກຮັບເລືອກຕັ້ງທ່ີໄດ້ປາໄຊໄປນັ້ນ ໃຫ້ສລາຍໂຕ ພວກເດີນຂະບວນປະທ້ວງພາກັນຮ້ອງໂຮຄຳຂວັນວ່າ “ຂໍໃຫ້ຜູ້ຜະເດັດການຈົ່ງພິນາດໄປ” ຂນະດຽວກັນ ກະຊວງການຕ່າງປະເທດຂອງອິຣ່ານໄດ້ຖີ້ມໂທດໃສ່ ສຖານີວິທະຍຸວີໂອເອຂອງສຫະຣັຖ ແລະສຖານີບີບີຊີຂອງອັງກິດວ່າ ເປັນຕົ້ນເຫດສຳລັບຄວາມວຸ້ນວາຍ ຫລັງການເລືອກຕັ້ງໃນອິຣ່ານ ໂທລະພາບ PRESS TV ຂອງອິຣ່ານ ອ້າງຄຳເວົ້າຂອງໂຄສົກກະຊວງຕ່າງປະເທດ ທີ່ກ່າວວ່າ ການຕິດຕໍ່ສື່ສານໃດໆກໍຕາມທີ່ຊາວອິຣ່ານ ມີກັບພວກອົງການຂ່າວເຫລົ່ານີ້ ແມ່ນເປັນການຕ້ານອະທິປະໃຕຂອງອິຣ່ານ ແລະຖືກວ່າເປັນການປະທຳທີ່ເປັນປໍລະປັກຕໍ່ຊາດອິຣ່ານ ປະທານາທິບໍດີບາຣັກ ໂອບາມາ ໄດ້ຮຽກຮ້ອງໃຫ້ລັຖບານອີຣ່ານ “ຢຸດຕິການດຳເນີນການທັງໝົດ ທີ່ຮຸນແຮງແລະບໍ່ຍຸຕິທຳ ຕໍ່ພວກປະຊາຊົນຂອງຕົນນັ້ນ ” ໃນການໂຕ້ຕອບອັນແຂງແຮງທີ່ສຸດຂອງທ່ານ ກ່ຽວກັບຄວາມວຸ້ນວາຍຫລັງການເລືອກຕັ້ງຂອງອິຣ່ານນັ້ນ ປະທານາທິບໍດີໂອບາມາ ກ່າວວ່າ ລັຖບານອີຣ່ານຈະຕ້ອງເຂົ້າໃຈວ່າ ເວລານີ້ໝົດທັງໂລກກຳລັງສິ້ງຊອມເບິ່ງຢູ່ ແລະທ່ານຮຽກຮ້ອງໃຫ້ ອີຣ່ານຈົ່ງປົກຄອງປະເທດດ້ວຍຄວາມເຫັນພ້ອມກັນ ບໍ່ແມ່ນດ້ວຍການບັງຄັບຂູ່ເຂັນ ປະທານາທິບໍດີໂອບາມາໄດ້ໃຫ້ຄວາມຄິດເຫັນຂອງທ່ານເມື່ອວັນເສົາ ວານນີ້ ລຸນຫລັງທີ່ມີລາຍງານວ່າ ມີການປະທະກັນລະວ່າງເຈົ້າໜ້າທີ່ ລັຖບານອີຣ່ານແລະພວກປະທ້ວງໃນນະຄອນຫລວງ ເຕຫະຣ່ານ ປະຊາຊົນຫລາຍຮ້ອຍຄົນໄດ້ເຕົ້າໂຮມກັນທີ່ນະຄອນນີວຢ໊ອກ ນະຄອນຫລວງວໍຊິງຕັນດີຊີ ແລະນະຄອນລອສແອນເຈລີສ ເພື່ອທຳການປະທ້ວງການສນັບສນຸນກຸ່ມຝ່າຍຄ້ານຂອງອີຣ່ານ ແລະໃນວັນເສົາວານນີ້ເຊ່ນກັນ ທີ່ນະຄອນເຈຣູຊາແລມ ນາຍົກຣັຖມຸນຕີອິສຣາແອລ ທ່ານ SHIMON PERES ໄດ້ກ່າວຊົມເຊີຍພວກ ປະທ້ວງເພື່ອການປະຕິຮູບໃນອິຣ່ານ ແລະເວົ້າວ່າ ທ່ານຫວັງວ່າ ຈະໄດ້ເຫັນການສີ້ນສຸດລົງຂອງຣັຖບານອິຣ່ານຊຸດປັດຈຸບັນ ສ່ວນໃນປະເທດເຢຍລະມັນ ປະຊາຊົນຫລາຍກ່ວາ ນຶ່ງພັນກວ່າຄົນໄດ້ພາກັນເດີນປະທ້ວງຕາມຖະນົນຕ່າງໆໃນເມືອງ Hamburg ຕຳຫລວດແລະພວກກູ້ໄພ ກຳລັງທຳການຊອກຄົ້ນຕາມຊາກຫັກພັງຂອງໂບດແຫ່ງນື່ງແລະບ້ານເຮືອນຢູ່ໄກ້ໆຫລາຍຫລັງ ເພື່ອຊອກຫາ ສົບແລະຜູ້ທີ່ອາດລອດຊີວິດມາໄດ້ ຈາກການໂຈມຕີສະລະຊີບທີ່ໄດ້ເອົາ ຊີວິດຜູ້ຄົນໄປ ຢ່າງນ້ອຍ 72 ຄົນ ແລະບາດເຈັບຕື່ມອີກປະມານ200 ຄົນ ການໂຈມຕີໃນວັນເສົາວານນີ້ ຢູ່ໃກ້ເມືອງ Kirkuk ໃນພາກເໜືອຂອງອິຣັກ ມີຂຶ້ນໃນເວລາພຽງ 10 ມື້ ກ່ອນກຳລັງຂອງສະຫະຣັດມີໝາຍກຳນົດທ່ີຈະຖອນອອກຈາກເຂດຕົວເມືອງແຫ່ງຕ່າງໆຂອງອິຣັກ ໃນການໂຈມຕີຄັ້ງນີ້ ລົດບັນທຸກຄັນນຶ່ງໄດ້ລະເບີດຂຶ້ນໃນຂະນະທ່ີພວກ ໄປໂບດ ພາກັນອອກຈາກໂບດໄປ ຫລັງຈາກເສັດສິ້ນການສວດມົນໃນ ຕອນທ່ຽງ ໃນເມືອງ Taza ຊຶ່ງເປັນເມືອງຂອງຊາວ Turk ທາງທິດ ໃຕ້ຂອງແຂວງ Kirkuk ມີບ້ານເຮືອນປະມານ 25 ຫລັງໄດ້ຖືກທຳ ລາຍ ບັນດາເຈົ້າໜ້າທີ່ີການແພດກ່າວວ່າ ມີຜູ້ຍິງແລະເດັກນ້ອຍຮວມ ຢູ່ໃນພວກຜູ້ຄົນທ່ີເສັຍຊີວິດໄປນັ້ນ ຍັງບໍ່ມີໃຜອ້າງເອົາຄວາມຮັບຜິດ ຊອບໃນການວາງລະເບີດສະລະຊີບຄັ້ງນີ້ເທື່ອ ອົງການເນໂຕ້ກ່າວວ່າ ທະຫານສອງຄົນເສຍຊີວິດ ແລະພນັກງານອີກຈຳນວນຫົກຄົນໄດ້ຮັບບາດເຈັບ ໃນການຍິງໂຈມຕີຂອງພວກກະບົດຕໍ່ ຖານທັບອາກາດ Bagram ຊື່ງເປັນຄ້າຍໃຫຍ່ຂອງສະ ຫະຣັຖໃນອາຟ ການີສຖານເມື່ອຕອນເຊົ້າວັນອາທິດມື້ນີ້ ຖານທັບແຫ່ງນີ້ຕັ້ງຢູ່ໃນແຂວງຄາປີຊາ ທາງທິດເໜືອຂອງເມືອງຫລວງກາບູລ ຖະແລງການສະບັບນຶ່ງຂອງອົງການເນໂຕ້ເວົ້າວ່າ ພວກທີ່ໄດ້ຮັບບາດເຈັບ ໃນການໂຈມຕີຕໍ່ຖານທັບ Bagram ນັ້ນ ໄດ້ຮັບການຮັກສາພະຍາບານໂຕແລ້ວໃນເວລານີ້ ອົງການເນໂຕ້ບໍ່ໄດ້ແຈ້ງໃຫ້ຊາບວ່າພວກເຄາະຮ້າຍເປັນທະຫານຊາດໃດ ຕາມກົດລະບຽບຂອງອົງການ ຖະແຫລງການຂອງເນໂຕ້ ຍັງເວົ້າອີກວ່າ ຍັງບໍ່ຮູ້ໃນທັນທີນີ້ເທື່ອວ່າ ມີພົລເຮືອນອາຟການີສຖານທີ່ອາໃສຢູ່ໃກ້ຖານທັບທີ່ຖືກໂຈມຕີນັ້ນ ໄດ້ຮັບອັນຕະລາຍຫລືບໍ່ ໃນຖະແຫລງການອີກສະບັບນັ້ນ ອົງການເນໂຕ້ເວົ້າວ່າ ຊາວອາຟການີສຖານຈຳນວນ3 ຄົນເສຍຊີວິດ ແລະອີກ 17 ຄົນໄດ້ຮັບບາດເຈັບໃນ ວັນເສົາວານນີ້ ທີ່ເມືອງ Pech ໃນແຂວງຄູນາ ທາງພາກຕາເວັນອອກ ຂອງອາຟການິສຖານ ແລະວ່າປະຊາຊົນເຫລົ່ານັ້ນ ໄດ້ຮັບເຄາະຍ້ອນ ຖືກລູກຫລົງ ໃນການໂຈມຕີພວກກະບົດ ຕໍ່ຄ້າຍແຫ່ງນື່ງຂອງກອງທັບແຫ່ງຊາດຂອງອາຟການີສຖານ ນັກຂ່າວໜັງສືພິມ New York Time ຄົນນຶ່ງທ່ີຖືກລັກພາໂຕແລະຖືກກັກໂຕໄວ້ໃນເທິງພູເຂົາແຫ່ງຕ່າງໆໃນອັຟການີສຖານແລະປາກີສຖານ ເວລາປອດໄພແລະມີສຸກຂະພາບດີ ຫລັງຈາກຫລົບໜີຈາກກຸ່ມຕາລີບັນທ່ີຈັບໂຕຜູ້ກ່ຽວໄປນັ້ນ ໜັງສືພິມສະບັບນີ້ກ່າວໃນວັນເສົາວານນີ້ວ່າ ນາຍ David Rohde ວັຍ 41 ປີແລະນາຍ Tahir Ludin ນັກຂ່າວອັຟການີສຖານພາກັນປີນຂຶ້ນຝາອ້ອມບໍລິເວນບ່ອນທ່ີພວກເຂົາເຈົ້າຖືກກັກຂັງໃນແລງວັນສຸກແລະພາກັນ ເອົາໂຕຫລົບໜີໃນຂົງເຂດ Waziristan ເໜືອຂອງປາກີສຖານນັ້ນ ນັກຂ່າວສອງຄົນນີ້ພ້ອມດ້ວຍນາຍ Asadullah Mangal ຄົນຂັບລົດໃຫ້ເຂົາເຈົ້າໂດ້ຖືກລັກພາໂຕຢູ່ນອກນະຄອນຫລວງກຸງຄາບູລໃນເດືອນພະຈິກປີແລ້ວນີ້ ແລະໄດ້ຖືກຈັບເປັນໂຕປະກັນໄດ້7 ເດືອນຜ່ານມາ ແຕ່ນາຍ Mangal ບໍ່ໄດ້ຫລົບໜີກັບພວກນັກຂ່າວສອງຄົນນີ້ ແຕ່ຍັງບໍ່ມີລາຍລະອຽດກ່ຽວກັບເຣື່ອງນີ້ເທື່ອໃນເວລານີ້ ຫລັງຈາກພວກເຂົາເຈົ້າຫລົບໜີຈາກບໍລິເວນກັກຂັງແລ້ວ ໜັງສືພິມTimes ກ່າວວ່າ ນາຍ Rohde ແລະນາຍ Ludin ໄດ້ພົບເຫັນທະຫານປາກີສຖານຄົນນຶ່ງທ່ີພາເຂົາເຈົ້າເອົາໂຕຫລົບໜີມາ ນາຍRohdeແມ່ນຄົນນຶ່ງໃນຈຳນວນພວກທ່ີໄດ້ຮັບລາງວັນ Pulitzerຂອງໜັງສືພິມ Times ທ່ີຕິດຕາມເອົາຂ່າວກ່ຽວກັບ ອັຟການີສຖານແລະປາກີສຖານ ແລະຜູ້ກ່ຽວໄດ້ກັບໄປຍັງອັຟການີສຖານເພື່ອຄົ້ນຄວ້າ ເພື່ອຂຽນປຶ້ມອອກມາ